ORDIN nr. 275 din 26 martie 2012
privind aprobarea Procedurii de reglementare sanitară pentru punerea pe piaţă a produselor, materialelor, substanţelor chimice/amestecurilor şi echipamentelor utilizate în contact cu apa potabilă

|  |  |
| --- | --- |
| EMITENT |  MINISTERUL SĂNĂTĂŢII |

Publicat în  MONITORUL OFICIAL nr. 219 din 2 aprilie 2012

Văzând Referatul de aprobare al Direcţiei sănătate publică şi control în sănătate publică din cadrul Ministerului Sănătăţii nr. RL 2.470/2012,
având în vedere prevederile art. 10 alin. (1) din Legea nr. 458/2002 privind calitatea apei potabile, republicată, şi ale Directivei 98/34/CE a Parlamentului European şi a Consiliului din 22 iunie 1998 de stabilire a unei proceduri pentru furnizarea de informaţii în domeniul standardelor şi reglementărilor tehnice, transpusă în legislaţia naţională prin Hotărârea Guvernului nr. 1.016/2004 privind măsurile pentru organizarea şi realizarea schimbului de informaţii în domeniul standardelor şi reglementărilor tehnice, precum şi al regulilor referitoare la serviciile societăţii informaţionale între România şi statele membre ale Uniunii Europene, precum şi Comisia Europeană, cu modificările ulterioare,
în temeiul art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,
ministrul sănătăţii emite următorul ordin:

Articolul 1

Se aprobă Procedura de reglementare sanitară pentru punerea pe piaţă a produselor, materialelor, substanţelor chimice/amestecurilor şi echipamentelor utilizate în contact cu apa potabilă, prevăzută în anexa care face parte integrantă din prezentul ordin.

Articolul 2

Ministerul Sănătăţii, prin Institutul Naţional de Sănătate Publică, precum şi prin direcţiile de sănătate publică judeţene şi a municipiului Bucureşti, va duce la îndeplinire prevederile prezentului ordin.

Articolul 3

Prezentul ordin se publică în Monitorul Oficial al României, Partea I.
Ministrul sănătăţii,
Ritli Ladislau
Bucureşti, 26 martie 2012.
Nr. 275.

Anexă

PROCEDURA 26/03/2012